**ŠALČININKŲ R. DIEVENIŠKIŲ ,, RYTO“GIMNAZIJA**

**Strateginis veiklos planas**

**2022-2024 m.**

**Dieveniškės**

**2021 m.**

**ĮVADAS**

Šalčininkų r. Dieveniškių ,,Ryto“ gimnazijos strateginio plano **tikslas – efektyviai ir tikslingai organizuoti gimnazijos veiklą, telkti bendruomenę sprendžiant aktualiausias ugdymo problemas, numatyti, kaip bus įgyvendinami mokymo ir ugdymo veiklai keliami reikalavimai, pasirinkti reikiamas veiklos kryptis ir prioritetus, numatyti bei planuoti mokymo(si) kaitos pokyčius.**

* Rengiant mokyklos strateginį planą 2022-2024 metams remtasi:
* Lietuvos Respublikos švietimo įstatymu;
* Valstybės švietimo 2013-2022 metų strategijos nuostatomis;
* Lietuvos pažangos strategija „Lietuva 2030“;
* Gimnazijos nuostatais;
* Gimnazijos veiklos kokybės įsivertinimo rezultatai;
* Gimnazijos bendruomenės narių pasiūlymais ir rekomendacijomis;
* Gimnazijos 2018-2021 metų strateginiu veiklos planu.

Planas parengtas laikantis viešumo, atvirumo, bendradarbiavimo, tęstinumo, demokratijos ir protingumo principų.

Gimnazijos strateginį planą rengė darbo grupė, sudaryta gimnazijos direktoriaus 2021 m. rugpjūčio 31 d. įsakymu Nr. V1-97. Strateginio plano projektui pritarta 2021 m. gruodžio 28 d. gimnazijos tarybos posėdyje (protokolo Nr. V2- 05).

**GIMNAZIJOS PRISTATYMAS**

**BENDRA ĮSTAIGOS CHARAKTERISTIKA**

Lietuvos Respublikos Šalčininkų rajono savivaldybės Vyriausybės Įgaliotinio 1992 m gegužės 19 d. potvarkiu Nr. 306 p ,,Dėl vidurinių mokyklų atskyrimo ir pradinių mokyklų atidarymo“ atskiriamos lietuviškos klasės nuo Dieveniškių vidurinės mokyklos ir įkuriama Dieveniškių II-oji vidurinė mokykla.

Gimnazija vykdo ikimokyklinio, priešmokyklinio, pradinio, pagrindinio ir vidurinio ugdymo, neformaliojo vaikų švietimo programas, mokymo sutartyse sutartus įsipareigojimus, užtikrina geros kokybės švietimą.

Nuo 1995 m. gimnazijai suteiktas ,,Ryto“ vardas.

Dirba 21 mokytojas, iš jų 5 metodininkai, 12 vyresnieji mokytojai, 4 mokytojai.

Gimnazijoje veikia 10 neformaliojo ugdymo būrelių.

Nuo 1994 m. gimnazija išleido 27 abiturientų laidas

2015 m. akredituota vidurinio ugdymo programa

Gimnazijos adresas: Geranionų g. 34, Dieveniškės, Šalčininkų r.

El paštas – dievenryto@gmail.com

Interneto svetainė – [www.ryto.salcininkai.lm.lt](http://www.ryto.salcininkai.lm.lt)

Mokyklos grupė – bendrojo ugdymo mokykla

Mokymo kalba – lietuvių kalba.

Gimnazijos priklausomybė – Šalčininkų rajono savivaldybės mokykla.

Mokymo forma: dieninė.

Gimnazijos skyrius: Poškonių ikimokyklinio ir priešmokyklinio ugdymo skyrius.

**SITUACIJOS ANALIZĖS ETAPAI**

**Aplinkos analizė (PEST analizė)**

**Politiniai teisiniai veiksniai.**

Lietuvos švietimo politika formuojama atsižvelgiant į Europos Sąjungos švietimo gaires ir prioritetus. Oficialiuose dokumentuose minimi Europos Sąjungos švietimo politikos prioritetai – švietimo kokybės stiprinimas, švietimo prieinamumo palengvinimas, turinio reformavimas, švietimo erdvės atvirumo didinimas, efektyvus resursų panaudojimas švietime atspindi ir Lietuvos švietimo plėtotės nuostatas. Valstybės viziją ir raidos prioritetus bei jų įgyvendinimo kryptis iki 2030 metų atspindi Lietuvos pažangos strategija. Pagal šią strategiją viena iš valstybės vizijų – sumani visuomenė, kuri turi tapti veikli, solidari, nuolat besimokanti. Atsižvelgiant į jai kurti siūlomus pokyčius bei iniciatyvas, gimnazijos veikla orientuojama į kūrybiškumo, pilietiškumo ir lyderystės ugdymą. Pažangos strategijoje akcentuojamas mokymosi visą gyvenimą sistemos kūrimas, efektyviai pritaikant informacinių komunikacinių technologijų galimybes, neatsiejamas nuo tikslingo darbuotojų nuolatinio kvalifikacijos kėlimo. Lietuvos pažangos strategija Valstybinės švietimo 2013-2022 metų strategijos projekte siekiama sutelkti švietimo bendruomenės pastangas į esamus pokyčius švietimo srityje. Remiantis švietimo strategijos projektu, gimnazija turi:

* užtikrinti mokymosi visą gyvenimą prioritetus;
* nuolatinį mokytojų ir vadovų tobulėjimą;
* tobulinti naujų ugdymo metodų ir informacinių komunikacinių technologijų naudojimą ugdymo procese;
* tobulinti įsivertinimo ir duomenų panaudojimo galimybes planavimo procese ir vadyboje;
* tobulinti pagalbos renkantis profesiją teikimo būdus.

Įgyvendindama Valstybės pažangos strategiją „Lietuvos pažangos strategija „Lietuva 2030“, Lietuvos Respublikos Vyriausybė 2020 m. rugsėjo 9 d. Nr. 998 patvirtino 2021–2030 metų nacionalinį pažangos planą. Gimnazija, planuodama savo veiklą, atsižvelgia į šio plano strateginius tikslus, skirtus švietimui:

• Didinti švietimo įtrauktį ir veiksmingumą, siekiant atitikties asmens ir visuomenės poreikiams;

• Stiprinti tautinį ir pilietinį tapatumą, didinti kultūros skvarbą ir visuomenės kūrybingumą;

* Sukurti tinkamą mokymosi aplinką gamtos mokslų mokymui;

Gimnazija – biudžetinė, švietimo paslaugas teikianti institucija, priklausoma nuo šalyje ir rajono Savivaldybėje formuojamos švietimo ir ekonomikos politikos, Šalčininkų rajono savivaldybės priimamų sprendimų. Politiniai veiksniai turi įtakos visai gimnazijos bendruomenei, jų suinteresuotumui ugdymo kokybe.

Gimnazijos veiklą reglamentuoja steigėjo patvirtinti gimnazijos nuostatai, darbo tvarkos taisyklės, ugdymo proceso organizavimą ir ugdymo turinį reglamentuoja gimnazijos ugdymo planas, parengtas vadovaujantis Bendraisiais ugdymo planais. Ugdymo turinio įgyvendinimą, ūkinę –finansinę veiklą, neformaliojo švietimo organizavimą, pagalbos mokiniui teikimą, prevencinių priemonių įgyvendinimą ir kt. veiklą reglamentuoja gimnazijos pagalbos mokiniui specialisto, direktoriaus pavaduotojo ugdymui, darbo grupių parengtos ir gimnazijos direktoriaus patvirtintos tvarkos. Gimnazijos veiklos kryptis, tikslus ir prioritetus nurodo strateginiai planai.

**Ekonominiai veiksniai.**

Gimnazijos veikla yra susijusi su valstybiniu (mokymo lėšos) ir rajono savivaldos (biudžeto lėšos) finansavimu. Mokymo lėšos didėjo dėl bazinio dydžio, mokytojų koeficiento didinimo ir IKT lėšų skaitmeninio ugdymo plėtrai skyrimo. Papildomas lėšas gimnazija sukaupia iš projektinės veiklos, rėmėjų, gyventojų pajamų mokesčio 1,2 proc. Tiesioginę įtaką gimnazijos veiklai, tinkamoms darbo sąlygoms, funkcijų vykdymo kokybei daro šalies ekonominė padėtis, paslaugų brangimas.

Nuo 1999 m. sausio 1 d. gimnazija finansiškai savarankiška.

Gimnazija neturi finansinių įsiskolinimų.

**Socialiniai demografiniai veiksniai.**

2022 metais gimnazija švęs trisdešimties metų jubiliejų. Per šį laikotarpį sukūrėme savo mokyklą, su mums būdingomis tradicijomis, gera mokymo baze, nuolat puoselėjamomis ir turtinamomis edukacinėmis erdvėmis. Didžiavimasis savo gimnazija, bendruomenės pasiekimais ugdo pilietiškumą, kelia motyvaciją mokytis. Viena iš problemų, su kuria susiduria gimnazija, nedidelis mokinių skaičiaus. Nerimauti verčia ir kasmetinis mokytojų trūkumas. Gimnazijoje kreipiamas dėmesys į moksleivių sveikos gyvensenos ugdymą, ypatingas dėmesys skiriamas neformaliam ugdymui organizuoti, teikiama socialinė, pedagoginė, sveikatos priežiūros pagalba.

Mokinių skaičius gimnazijoje stabilus: 2018-09-01- 88 mokiniai, 2019-09-01 – 102 mokiniai, 2020-09-01 – 110 mokinių, 2021-09-01- 108 mokiniai. Klasių užpildymas nepatenkinamas, nes penkiose klasėse nepilni komplektai (nėra 8 mokinių). 58 proc. gimnazijoje besimokančių mokinių gauna nemokamą maitinimą. Tai rodo, jog pusė šeimų yra menkai materialiai apsirūpinusios. Į gimnaziją pavežama 51 proc. mokinių (atstumai nuo gimnazijos iki gyvenamųjų vietų siekia iki 14 km). Kartu pavežami Dieveniškių Adomo Mickevičiaus gimnazijos mokiniai. Gimnazija dalyvauja programoje ,,Pienas nemokamai“ ir ,,Vaisiai vaikams“.

**Technologiniai ir edukaciniai veiksniai.**

Auga visuomenės kompiuterinis raštingumas, tobulėja informacinės technologijos. Bendrojo ugdymo mokyklos sparčiai aprūpinamos naujausia kompiuterine bei IT įranga, kuri naudojama ugdymo turiniui reikalingos informacijos paieškai, jos analizei, apdorojimui bei pateikimui, taip pat šiuolaikinės švietimo bendruomenės informavimui, bendravimui ir bendradarbiavimui. Priimta Valstybės pažangos strategija „Lietuvos pažangos strategija „Lietuva 2030“ suponuoja jog esminis šio veiksmų plano siekis turi būti nukreiptas į sumanios visuomenės formavimą, pasitelkiant IKT.

**Vidaus išteklių analizė.**

**Materialiniai ištekliai.** Gimnazijos pastatas pastatytas 1960 metais. Bendras patalpų plotas 1426 kv. metrai. Gimnazijoje yra 14 kabinetų, aktų salė, veikia biblioteka su nuolatiniu internetiniu ryšiu bei skaitykla tačiau neturime savo chemijos kabineto, sporto salės, valgyklos ir privalome derintis prie kaimyninės gimnazijos. Tai apsunkina gero pamokų tvarkaraščio sudarymą. Gimnazijos pastato būklė gera, 2011 m. baigtas gimnazijos apšiltinimo renovacijos projektas. Gimnazija turi 12 interaktyvių lentų, 54 kompiuterius, 27 planšetinius kompiuterius, belaidį ryšį, įrengtos vidaus ir išorės vaizdo kameros saugumui užtikrinti, signalizacija. Nuo 2019 m. gimnazija turi savo autobusą.

**Organizacinė struktūra.** Šalčininkų r. Dieveniškių ,,Ryto” gimnazijos steigėjas – Šalčininkų rajono savivaldybės taryba. Gimnazijai vadovauja direktorius. Veiklą koordinuoja pavaduotojas ugdymui ir pavaduotojas ūkiui. Gimnazijoje veikia gimnazijos taryba, mokytojų taryba, mokinių taryba bei metodinė taryba. 2019 m. prie gimnazijos prijungta Poškonių pagrindinė mokykla ir įkurtas Poškonių pradinio ugdymo skyrius. 2020 m. Poškonių pradinio ugdymo skyrius panaikintas ir prijungtas Poškonių lopšelis- darželis, kuris tapo Poškonių ikimokyklinio ir priešmokyklinio ugdymo skyriumi.

**Finansiniai ištekliai.** Gimnazija finansiškai savarankiška. Direktorius yra gimnazijos finansinių išteklių valdytojas. Gimnazijos veikla finansuojama iš savivaldybės biudžeto ir klasės krepšelio lėšų. Papildomos lėšos pritraukiamos gaunant projektų finansavimą, 1,2 % paramą.

Lėšos

|  |  |  |  |  |  |  |  |
| --- | --- | --- | --- | --- | --- | --- | --- |
| Metai | Mokymo lėšos (Eur) | Savivaldybės lėšos (Eur) | Moksleivių pavėžėjimas (Eur) | Socialinė parama mokiniams (nemokamas maitinimas) (Eur) | Administravimo lėšos (Eur) | IKT | ES projektas |
| 2018 | 245564,72 | 90083,72 | 5449,64 | 7717,29 | 830,79 | - | 7395,49 |
| 2019 | 254996,83 | 123935,10 | 5075,88 | 12141,34 | 1309,77 | - | 13285,98 |
| 2020 | 338654,81 | 115178,58 | 1804,68 | 19926,09 | 2014,95 | 881,91 | 1466,06 |
| 2021 | 364797,4 | 131737,92 | 1423,8 | 23203,28 | 1641,74 | 2696,2 | 2236,00 |

Etatai

|  |  |  |  |
| --- | --- | --- | --- |
| Metai | Didžiausias leistinas pareigybių skaičius | | |
| Mokytojų etatų skaičius | Pedagoginių etatų skaičius | Personalo etatų skaičius |
| 2018 | 12,45 | 5,06 | 8,75 |
| 2019 | 12,83 | 5,06 | 8,75 |
| 2020 | 14,47 | 6,75 | 7,75 |
| 2021 | 14,75 | 6,5 | 10,25 |

**Ryšių sistema.** Visi gimnazijos kompiuteriai prijungti prie internetinio ryšio, yra 1 telefono abonentas. Naudojamasi elektroninio pašto paslaugomis, elektroniniu dienynu ,,Mano dienynas“, gimnazijos svetaine [www.ryto.salcininkai.lm.lt](http://www.ryto.salcininkai.lm.lt), socialiniu tinklu <https://www.facebook.com/dievenrytas>, mokinių ir mokytojų registrais, sistema KELTAS, švietimo valdymo informacine sistema ŠVIS, NEMIS, SODRA. Bankų pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Nuotoliniam ugdymui naudojama Google for Education aplinka.

**Edukaciniai veiksniai.** Lietuvos Respublikos Švietimo ir mokslo ministerija nustato pagrindinius reikalavimus ugdymo turiniui formuoti ir ugdymo proceso organizavimo bendrąją tvarką reglamentuoja bendruosiuose ugdymo planuose. Gimnazijos ugdymo planas, dalykų programos, teminiai planai, pagalbos priemonės tenkina mokinių poreikius ir atitinka jų pasirinktą mokymosi lygį. Pedagogai, nuolat planingai keldami kvalifikaciją, įgydami vis naujų kompetencijų, efektyvina ugdymo procesą. Gimnazijoje, organizuojant renginius, išlaikomos ir diegiamos etninės kultūros tradicijos, patalpos optimaliai panaudojamos edukacinei veiklai. Gimnazija inicijuoja ir ieško efektyvių bendravimo ir bendradarbiavimo su mokinių tėvais formų. Pastebimas mokinių mokymosi motyvacijos mažėjimas, savarankiško darbo įgūdžių, atsakomybės trūkumas. Gimnazijoje mokiniams sudaromos sąlygos lankyti įvairius neformaliojo ugdymo būrelius.

**SSGG (stiprybių, silpnybių, galimybių ir grėsmių) analizė pagal gimnazijos veiklos sričių įsivertinimą:**

|  |  |
| --- | --- |
| **Stiprybės** | **Silpnybės** |
| Kuriama ir nuolat tobulinama bendra individualios pažangos stebėjimo sistema. Sistemingai analizuojami mokinių ugdymosi poreikiai ir teikiama pagalba. Atsakingai ir tikslingai rengiami trišaliai susitikimai. Geri gimnazijos mokinių santykiai ir savijauta, darbinga, saugi aplinka. Klasės aprūpintos visomis reikalingomis mokymosi priemonėmis. Tvarkinga, estetiška, jauki gimnazija ir jos aplinka. Erdvės išnaudojamos mokinių ir mokytojų darbų ir laimėjimų eksponavimui. Sudarytos sąlygos kvalifikacijos tobulinimui ir naujų kompetencijų įgijimui. Tikslingas biudžeto ir mokinio krepšelio lėšų panaudojimas atsižvelgiant į finansines galimybes. | Ne visi mokytojai noriai dalinasi patirtimi. Motyvacijos tobulinti asmeninį meistriškumą stoka. Vangiai prisiimama lyderio pozicija. Nesistemingas kolegialus mokymasis, suplanuotų veiklų bei įsipareigojimų vykdymas. Atskirų mokinių mokymosi kokybės lėta pažanga, silpna mokymosi motyvacija, žemi tiksliųjų mokslų pasiekimai. Įsivertinimas mokiniams ne visada teikia augimo džiaugsmo ir atrodo prasmingas, ypatingai, kai pažangos nėra arba ji yra nežymi. Mokiniams stinga gebėjimų kelti sau iššūkius. Dalis tėvų abejingi savo vaikų ugdymui ir jo rezultatams.  Lėšų trūkumas pritaikant mokyklos aplinką edukaciniams poreikiams |
| **Galimybės** | **Grėsmės** |
| Diegti pasidalytosios lyderystės principus.  Kolegialaus grįžtamojo ryšio kultūros kūrimas.  Formuoti STEAM inovacijų kultūrą.  Tėvų galimybių pažinimas ir jų įtraukimo į bendras veiklas didinimas.  Dalyvavimas projektinėse veiklose.  Motyvaciją skatinančių metodų taikymas ugdymo procese. | Mažėjantis mokinių skaičius.  Didėjantis mokinių ir mokytojų amžiaus skirtumas (kartų skirtumas).  Lėšų trūkumas.  Minimali arba jokia kai kurių tėvų pagalba vaikui.  Pagalbos specialistų trūkumas (psichologo).  Ilgalaikės pandemijos pasekmės mokytojų, mokinių savijautai, mokymosi motyvacijai ir rezultatams.  Išorinių veiksnių neapibrėžtumas (karantinas).  Plintanti negatyvių socialinių veiksnių įtaka (socialiniai tinklai, ekonominė padėtis) daro įtaką ugdymosi proceso efektyvinimui, bendravimo kultūrai.  Nepalankūs nedidelėms regionų gimnazijoms LR vyriausybės sprendimai. |

**VEIKLOS STRATEGIJA**

**MOKYKLOS FILOSOFIJA**

Ant mokslo, krikščioniškos moralės ir etnokultūros pamatų auginamas gyvybės medis

**VIZIJA**

Dieveniškių ,,Ryto“ gimnazija – saugi, atvira kaitai, inovacijoms, nuolat besimokanti organizacija.

**MISIJA**

Dieveniškių ,,Ryto“ gimnazija teikia kiekvienam prieinamą, kokybišką ikimokyklinį, priešmokyklinį, pradinį, pagrindinį ir vidurinį išsilavinimą, ugdo mokinių vertybines orientacijas, leidžiančias tapti dorais, siekiančiais žinių, savarankiškais, atsakingais, patriotiškai nusiteikusiais žmonėmis.

**VERTYBĖS:**

Pagarbus ir atsakingas elgesys, tolerancija, pilietiškumas, kūrybiškumas, atvirumas bendravimui ir naujovėms.

PRIORITETAI:

1. Ugdymo kokybės tobulinimas

2. Teigiamo emocinio klimato, saugios ir modernios aplinkos kūrimas.

**1.Prioritetas. Ugdymo kokybės tobulinimas**

Strateginis tikslas: ***Skatinant bendradarbiavimą ir lyderystę siekti tikslingo, lankstaus ugdymo(si) bei pažangos skirtingų poreikių mokiniams.***

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | | **Priemonės** | **Atsakingi** | **Laikas** | **Ištekliai** | **Vertinimo kriterijai** |
| **1 uždavinys. Gerinti pamokos ir kitų ugdymo formų kokybę.** | | | | | | |
| 1. | | Koreguoti ugdymo turinio planus, atsižvelgiant į kintančius mokinių poreikius, pasiekimus, iškylančius sunkumus, atsirandančias naujas galimybes. Efektyvinti pamokos planavimą, vadovaujantis ne mokymo, o mokymosi paradigma. Numatyti integravimo galimybes | Mokytojai, administracija, metodinė taryba | 2022–2024 m. | ŽI, SBVB | Ugdymo turinio planai atitiks mokinių pajėgumą, turimus išteklius ir mokytojų patirtį, skatins kiekvieną mokinį kelti sau ugdymosi tikslus, įsivertinti pažangą ir darys įtaką siekiant geresnių rezultatų, užtikrins Bendrųjų programų įgyvendinimą. Ugdymo turinys bus aktualizuotas, susietas su mokinių patirtimi, gebėjimais, gyvenimo praktika. Planuose numatys, kaip išmokyti mokinius žinias interpretuoti, kaip spręsti iškilusias problemas, mokytis tyrinėjant, eksperimentuojant, atrandant ir išrandant, kuriant.  Visi mokytojai bendradarbiaus ir ilgalaikiuose planuose numatys mokomųjų dalykų integraciją. |
| 2. | | Tobulinti pamoką per kolegialų bendradarbiavimą. Skatinti teigiamą mokymosi motyvaciją pamokoje, siekiant pagerinti mokymosi rezultatus, taikyti įvairius mokymo metodus. Nuolat stebėti išmokimą, naudojant kuo įvairesnius vertinimo būdus, įtraukiant mokinius į įsivertinimą, akcentuojant jų asmeninę pažangą. | Administracija, mokytojai,  metodinė taryba | 2022–2024 m. | ŽI,  SBVB, PR | Pamokose bent 80 proc. mokinių bus aišku, koks turi būti veiklos rezultatas ir pageidaujamas užduoties atlikimo lygis, veiks veiklos pamokoje įsivertinimo sistema. Kryptingai ir sistemingai bus stebimas išmokimas pamokoje.  Veiks metodinės grupės, kurios analizuos pamokos vadybą ir ieškos efektyviausių metodų, kuriais mokiniai bus skatinami aktyviai mokytis, atsižvelgiant į individualius mokinių ugdymosi poreikius ir galimybes.  Trejų mokslo metų vidutinis pažangumo rodiklis bus ne žemesnis kaip 95 proc. Per trejus mokslo metus praleistų pamokų, tenkančių vidutiniškai 1 mokiniui, skaičius nedidės.  Socialinė, psichologinė, pedagoginė pagalba bus sutelkta skatinti mokinius aktyviai mokytis.  Dauguma mokytojų (80 proc.) taikys veiksmingus, informacijos mokytojui teikiančius išmokimo stebėjimo, patikrinimo būdus. Išmokimo vertinimas aiškus mokiniams. Vertinant bus remiamasi konkrečiais vertinimo kriterijais. |
| 3. | | Taikyti inovatyvius mokymosi metodus, paremtus aktyviu mokinių mokymusi. | Mokytojai,  metodinė taryba | 2022–2024 m. | ŽI, SBVB, PR | Daugiau nei 50 proc. visų pamokų per mokslo metus bus taikomi mokymąsi skatinantys mokymosi metodai, informacinės komunikacinės technologijos. Pradiniame pagrindiniame, viduriniame ugdyme bent 30 proc. gamtos ir technologijų dalykams skirtų pamokų per mokslo metus bus skirta eksperimentavimui, tyrinėjimui ir praktinių įgūdžių ugdymui. 1-6 klasėse bus formuojama STEAM inovacijų kultūra. 20 proc. socialinių mokslų dalykui skirtų pamokų laiko per mokslo metus bus skiriama I-IV g klasėse mokinių projektinio darbo gebėjimams ugdyti. |
| 4. | | Pamokose individualizuoti ir diferencijuoti mokymosi veiklas pagal mokinių gebėjimus, mokymosi pasiekimus, vyraujantį mokymosi stilių. | Mokytojai, administracija | 2022–2024 m. | ŽI, SBVB | Dauguma (80 proc.) mokytojų pamokose pritaikys pagrindinius ugdymo turinio elementus: mokymo turinį, mokymosi metodus, vertinimo būdus. Numatys skirtingas užduotis ir veiklas skirtingų gebėjimų ir poreikių mokiniams ar jų grupėms. Mokiniams sudarys galimybes rinktis veiklas pagal gebėjimus. Didesnę laiko dalį mokiniai dirbs poromis ar mažose grupėse (to paties ar skirtingo gebėjimų lygio). Mokiniai mokysis įsivertinti savo ir įvertinti kitų darbo rezultatus. Namų darbų užduotys bus individualizuojamos bei diferencijuojamos. |
| 5. | | Vykdyti mokinių pasiekimų stebėseną.  Atlikti tarptautinių, NMPP testų, PUPP rezultatų analizę. | Administracija,  metodinė taryba, mokytojai, klasių vadovai | 2022–2024 m. | ŽI, SBVB | Analizuojami 1-10 klasėse vykdomų testų rezultatai, mokinių pažangos stebėsenai vykdomi NMPP testai.  Atliekami ir analizuojami pažangos stebėsenos efektyvumo tyrimai. Numatomos tobulinimo kryptys, vykdoma grįžtamoji kontrolė. |
| **2 uždavinys. Teikti kokybišką ir savalaikę pagalbą vaikams ir mokiniams, stebėti ir analizuoti kiekvieno mokinio asmenybės ūgtį.** | | | | | | |
| 1. | Panaudoti ugdymo plano galimybes skirtingų poreikių  ir gebėjimų mokinių ugdymui. | | Administracija,  metodinė taryba, mokytojai | 2022–2024 m. | SBVB | Ugdymo plane skiriama ne mažiau kaip 30 proc. valandų mokinių poreikiams tenkinti.  Organizuojamos dalykų konsultacijos, moduliai, pasirenkamieji dalykai 1-8 ir I-IV gimnazijos klasių mokiniams. |
| 2. | Tobulinti ikimokyklinio ugdymo mokytojo, klasės vadovo veiklos planavimą ir organizavimą. | | Administracija,  metodinė taryba, ikimokyklinio ugdymo mokytojai, mokytojai, klasių vadovai, socialinė pedagogė | 2022–2024 m. | ŽI, SBVB, PR | Patobulinta ikimokyklinio ugdymo mokytojo, klasės vadovo veiklos planavimo forma.  Kasmet gimnazijoje susitariama dėl prioritetinių veiklos krypčių ugdant mokinių kompetencijas. Nuosekliai vykdomos numatytos priemonės. Dauguma (80 proc.) klasių vadovų taiko inovatyvius ugdymosi metodus, ne rečiau kaip 1 kartą per pusmetį visi auklėtojai vykdo ugdomąją veiklą kitose edukacinėse aplinkose. Kartą per metus analizuojami veiklos pokyčiai, jų įtaka mokinių vertybinių nuostatų formavimui, kompetencijų ugdymui, klasės mikroklimato gerinimui. Organizuojami mokymai klasių vadovams, tobulinama klasės vadovo kompetencija, dalijamasi gerąja patirtimi. Taikomos naujos bendradarbiavimo su mokinių tėvais formos. Kryptingai vykdoma klasės vadovo veiklos stebėsena ir vertinimas. |
| 3. | Organizuoti pedagoginės, psichologinės, socialinės pagalbos teikimo vaikui, mokiniui efektyvumo tyrimus. | | Administracija, VGK, socialinė pedagogė | 2022–2024 m. | ŽI, SBVB | Kasmet atliekami specialiųjų ugdymosi poreikių tenkinimo, pagalbos vaikui, mokiniui teikimo efektyvumo, psichologinio klimato tyrimai. Tobulinama Vaiko gerovės komisijos veikla identifikuojant mokinių gebėjimus, mokymosi, motyvacijos ar elgesio sutrikimus. Gimnazijos bendruomenė aktyviau įsijungia analizuojant mokinių mokymo(- si) problemas ir priimant sprendimus. Kryptingai vykdomas taikomų prevencinių priemonių veiksmingumo vertinimas. |
| 4. | Stebėti ir analizuoti mokinių gebėjimus, aiškinantis jų nuolatines nesėkmes, mokymosi motyvacijos ir elgesio sutrikimus. | | Administracija,  klasių vadovai,  mokytojai, socialinė pedagogė | 2022–2024 m. | ŽI, SBVB, PR | Sudaromos sąlygos mokiniui palyginti esamus pasiekimus su jo lūkesčiais. Atliekamas mokymosi sunkumų, elgesio sutrikimų identifikavimas, individualūs diagnostiniai tyrimai. Tyrimų rezultatai pristatomi bendruomenei, aptariami su mokiniais individualiai, vyks mokinių konsultavimas. Vertinimo metu gauta informacija bus panaudojama ugdymo proceso koregavimui ar tolesniam planavimui. Parengti ir įgyvendinti socialinės ir pedagoginės pagalbos, ugdymo karjerai priemonių planai. |
| 5. | Tobulinti mokinių pažangos ir pasiekimų vertinimą ir  įsivertinimą bei individualios pažangos stebėjimą.  Įtraukti mokinių tėvus į asmeninės individualios mokinio pažangos stebėjimą ir aptarimą. | | Administracija,  metodinė taryba, klasių vadovai | 2022–2024 m. | ŽI, PR | Mokinių pažangos stebėjimas vykdomas pagal gimnazijos pasirengtą tvarkos aprašą. Sudarytos galimybės mokiniams mokytis pagal individualius ugdymo(si) planus. Mokiniai numato pagrįstus savo mokymosi tikslus, įsivertina jų įgyvendinimą ir fiksuoja asmeninę pažangą. Sustiprėja mokinių motyvacija fiksuoti individualią pažangą. Nuolat ir sistemingai kaupiami mokinių pasiekimų įrodymai. |
| 6. | Įtraukus ugdymas | | Administracija,  metodinė taryba | 2022-2024 m. | ŽI | Dalinai pradėtos įgyvendinti įtraukiojo ugdymo rekomendacijos. Mokytojai dalyvauja seminaruose ir mokymuose. |
| **3 uždavinys. Plėtoti administracijos, mokytojų, pagalbos mokiniui specialisto kryptingą kompetencijų tobulinimą ir gerosios patirties sklaidą.** | | | | | | |
| 1. | Patobulinti mokytojų, švietimo pagalbos specialistų, vadovų,  kvalifikacijos tobulinimo tvarką. | | Administracija,  metodinė taryba, mokytojai | 2022–2024 m. | ŽI | Patobulinta mokytojų, švietimo pagalbos  specialistų, vadovų kvalifikacijos ir asmeninio tobulėjimo tvarka. Kiekvienas mokytojas nusimato savo profesinio tobulinimo(si) sritį, sudaro asmeninio tobulėjimo planą (ATP). Visi mokytojai siekia tapti praktikų bendruomenės nariais. |
| 2. | Kolegialaus grįžtamojo ryšio kultūros kūrimas. | | Administracija,  metodinė taryba, mokytojai | 2022-2024 m. | ŽI | Kolegialaus mokymosi procesai padės mokytojams išsiaiškinti, kokie veiksniai prisideda prie pamokos efektyvumo didinimo ir padės mokiniams mokytis. Kryptingas mokytojų kompetencijų ugdymas turės įtakos ugdymo kokybės gerinimui bei sutartų ugdymo kokybės rodiklių užtikrinimui, pagalbos mokiniui sistemos veikimui. |
| 3. | Mokytojams dalintis gerąja darbo patirtimi organizuojant  seminarus, atviras metodines veiklas mokyklos ir rajono kolegoms, fiksuojant pažangių metodų taikymą. | | Metodinė taryba,  mokytojai | 2022–2024 m. | ŽI, SBVB,  PR | Mokytojai metodininkai, vyresnieji  mokytojai bent vieną kartą per mokslo metus veda atviras pamokas arba parengia jiems priimtina tema seminaro programą, ją pristato teminio seminaro ar konferencijos metu rajono, gimnazijos pedagogams, pasidalija įgyta patirtimi. Sudarytos sąlygos mokytojams skaityti paskaitas, pranešimus, organizuoti seminarus gimnazijoje, rajone, respublikoje. |
| 4. | Organizuoti mokymąsi  bendruomenėje. | | Administracija,  metodinė taryba, mokytojai | 2022–2024 m. | ŽI, SBVB | Visa gimnazijos bendruomenė mokosi drauge, organizuojamos edukacinės išvykos. Kasmet vyksta 1-2 seminarai, atsižvelgus į gimnazijos veiklos prioritetus, gimnazijos bendruomenės kvalifikacijos tobulinimo poreikius, siūlymus, lėšas, skirtas kvalifikacijai tobulinti. |
| 5. | Skatinti nuotolinį mokymąsi. | | Administracija,  metodinė taryba, mokytojai | 2022–2024 m. | SBVB | 100 proc. mokytojų bus prisijungę prie nuotolinio mokymosi sistemos ir išklausę 2-3 seminarus ar paskaitas (Pedagogas.lt, Ugdymo meistrai ir kt.) |
| 6. | Skatinti mokytojų lyderystę. | | Administracija,  metodinė taryba, mokytojai | 2022–2024 m. | ŽI, SBVB | Skatinama lyderystė kviečiant išklausyti seminarus apie lyderystę, sudarant darbo grupes organizuoti renginius, rengti mokyklos dokumentus, analizuoti ugdymo procesą. Kuriamos besimokančios, pokyčių komandos. |
| 7. | Solidariai laikytis bendrų susitarimų. | | Administracija,  mokytojai, socialinė pedagogė | 2022-2024 | ŽI | Bendruomenės veikla organizuojama bendrų susitarimų principu.  Darbuotojai dalijasi lyderyste, kolegialiai mokosi.  90 proc. įgyvendinami gimnazijos veiklos planai. |
| 8. | Tęsti vykdomus ir kurti naujus mokyklos veiklos kryptis atspindinčius projektus. | | Administracija, metodinė taryba | 2022–2024 m. | ŽI, SBVB, SB, PR | Įgyvendinami projektai:  ,,Saugios elektroninės erdvės vaikams kūrimas“  „Demokratinio ugdymo principais grįstų praktikų įdiegimas Lietuvoje“.  „II ugdymo koncentro mokinių matematikos pasiekimų gerinimas naudojant dirbtinio intelekto technologiją“ |
| **4 uždavinys. Stiprinti mokytojų, tėvų, klasių vadovų, socialinio pedagogo bendradarbiavimą.** | | | | | | |
| 1. | Kurti ir plėtoti konsultavimo sistemą. | | VGK, socialinė pedagogė, klasių vadovai | 2022–2024 m. | ŽI, SBVB | Kasmet vykdoma mokytojų, tėvų apklausa dėl švietimo pagalbos poreikio. Per mokslo metus organizuotos ne mažiau kaip 4 atvejų analizės su mokytojais, socialine pedagoge, tėvais.  Elektroniniame dienyne nuolat pateikiama informacija tėvams (globėjams), mokytojams. Nuolat pildomas mokyklos svetainėje sukurtas skyrius „Pagalba mokiniui ir tėvams“, kuriame socialinė pedagogė rengia ir pateikia aktualią informaciją mokiniams ir tėvams. |
| 2. | Taikyti įvairesnes bendravimo ir bendradarbiavimo su tėvais formas. | | Administracija,  metodinė taryba, mokytojai, klasių vadovai | 2022–2024 m. | ŽI | Per mokslo metus organizuojami 2 visuotiniai tėvų susirinkimai. Bendra tėvų, mokytojų, mokinių iniciatyva organizuojami 2 mokyklos renginiai. Mokinių tėvai įtraukiami į ugdymo procesą, mokymo(si) pagalbos teikimą. Dalis tėvų dalyvauja mokyklos organizuojamoje veikloje. |
| 3. | Ikimokyklinio ugdymo mokytojams, klasių vadovams nuolat organizuoti veiklas, skatinančias tinkamus mokinių tarpusavio santykius. | | Administracija,  ikimokyklinio ugdymo mokytojai, klasių vadovai | 2022–2024 m. | ŽI | Ikimokyklinio ugdymo mokytojai, klasių vadovai sistemingai organizuoja veiklas, skatinančias tinkamus ugdytinių tarpusavio santykius.  Analizuojami ikimokyklinio ugdymo mokytojų, klasės vadovų planai, įrašai elektroniniame dienyne, užsiėmimų, pamokų stebėjimų protokolai. |
| 4. | Stiprinti mokyklos savivaldos  institucijų (Gimnazijos tarybos, Mokytojų tarybos, Mokinių tarybos) partnerystę, skatinti iniciatyvumą gimnazijos veiklos tobulinimui. | | Administracija,  savivaldos  institucijų vadovai | 2022–2024 m. | ŽI, PR | Aktyviai veikia visos savivaldos institucijos:  Gimnazijos taryba, Mokytojų taryba, Mokinių taryba. Savivaldos institucijos įtrauktos į gimnazijos planavimo procedūras, teikia pasiūlymus, inicijuoja pokyčius. Vyksta sėkmingas bendradarbiavimas mokytojų metodinės veiklos, mokytojų konsultavimo, vadybinės patirties sklaidos, mokinių bendrų renginių, projektų rengimo temomis su rajono, respublikos mokyklomis. |
| 5. | Įtraukti mokinių tėvus į prevencinių, socializacijos, sveikatos stiprinimo programų, projektų, renginių planavimą ir vykdymą. | | Socialinė pedagogė,  klasių vadovai | 2022–2024 m. | ŽI, SBVB,  PR | Tėvai dalyvauja programų rengime bei jų vykdyme. Socialinė pedagogė organizuoja tėvų švietimą sveikatos ir žalingų įpročių, nusikalstamumo prevencijos temomis, individualiai konsultuoja mokinių tėvus. Mokinių tėvai aktyvūs mokyklos gyvenimo dalyviai: pagelbėja rengiant renginius, aktyviai juose dalyvauja, bendradarbiaudami su klasių vadovais ir mokytojais patys siūlo ir organizuoja veiklas mokiniams. |

**2. Prioritetas. Teigiamo emocinio klimato, saugios ir modernios aplinkos kūrimas.**

Strateginis tikslas: ***Skatinti pasidalytąją lyderystę, bendruomenės narių iniciatyvas, novatoriškas veiklas kartu puoselėjant tradicijas.***

|  |  |  |  |  |  |
| --- | --- | --- | --- | --- | --- |
| **Eil.**  **Nr.** | **Priemonės** | **Atsakingi** | **Laikas** | **Ištekliai** | **Vertinimo kriterijai** |
| 1. **Uždavinys. Tobulinti esamas ir kurti naujas edukacines ir kūrybiškas aplinkas mokykloje, pamokose, virtualioje erdvėje.** | | | | | |
| 1. | Organizuoti ugdomąją veiklą kitose edukacinėse aplinkose. | Administracija,  metodinė taryba, ikimokyklinio ugdymo mokytojai,  klasių vadovai,  mokytojai | 2022–2024 m. | ŽI,SBVB,PR | Kartą per pusmetį dalykų, ikimokyklinio ugdymo mokytojai, pradinių klasių mokytojai, klasių vadovai vykdo ugdomąją veiklą kitose edukacinėse aplinkose: bibliotekoje, skaitykloje, gamtoje, muziejuose, edukacinėse išvykose, kt.. Vykdomas mokinių profesinis švietimas. Ugdymas netradicinėse aplinkose numatomas ilgalaikiuose planuose. |
| 2. | Tikslingai taikyti informacines technologijas. | Administracija,  mokytojai | 2022–2024 m. | ŽI,SBVB,PR | Užtikrinamas turimų informacinių technologijų tikslingas taikymas ugdymo procese. Dauguma mokytojų (80 proc.) tinkamai taiko IKT siekdami pamokos uždavinių, atsižvelgdami į mokomojo dalyko specifiką, mokinių pasirengimą. Daugumoje pamokų mokymas vaizdus, vyrauja aiškus mokymo priemonių poveikis. |
| 3. | Išradingai naudoti ir kurti įvairias mokyklos aplinkas ugdymo proceso įvairinimui. | Administracija,  klasių vadovai, mokytojai | 2022–2024 m. | ŽI, SBVB,  PR | Mokytojų/klasės vadovų kartu su mokiniais projektuotos, įrengtos, dekoruotos mokinių/vaikų darbais klasės ir bendros mokyklos erdvės. |
| 4. | Saugios elektroninės aplinkos naudojimas visų dalykų pamokose (Eduka, Eduten). | Metodinė taryba, mokytojai | 2022–2024 m. | ŽI, PR | Kiekvienas mokytojas bent kartą per 2 savaites organizuoja pamoką saugioje elektroninėje aplinkoje, naudojant sukurtus įrankius. |
| **2 uždavinys. Kurti ir nuosekliai diegti mokinių užimtumo, sveikatingumo ir socialinių emocinių įgūdžių ugdymo programas, vykdyti prevencinę veiklą, užtikrinančią mokinių saugumą.** | | | | | |
| 1. | Tęsti ir plėtoti prevencijos, socializacijos, sveikatos stiprinimo programas gimnazijoje. | Administracija,  socialinė pedagogė,  klasių vadovai,  mokytojai | 2022–2024 m. | ŽI | Tęsiama veikla pagal OLWEUS (OPKUS) programą.  Dalyvaujama patyčių ir žalingų įpročių prevencijos programose Zipio draugai, Antras žingsnis. Organizuojami 2–3 prevenciniai renginiai, kartą per mėnesį pravedamos teminės klasės valandėlės sveikos gyvensenos, patyčių prevencijos, alkoholio, tabako ir kitų psichiką veikiančių medžiagų vartojimo prevencijos temomis. Bendradarbiaujama su Šalčininkų visuomenės sveikatos biuru. |
| 2. | Atlikti tyrimus ir pateikti  rekomendacijas dėl ikimokyklinukų, pirmokų, penktokų, naujai atvykusių mokinių adaptacijos, klasių mikroklimato. | Socialinė pedagogė,  klasių vadovai | 2022–2024 m. | ŽI | Per trejus metus gimnazijoje bus kuriama saugi ir draugiška aplinka, puoselėjama bendruomenės vertybių sistema. Kiekvienais metais bus atliekami tyrimai apie priešmokyklinukų, pirmų, penktų ir naujai atvykusių mokinių adaptaciją, pateikiamos rekomendacijos. |
| 3. | Organizuoti aktyvias, naudingas, kūrybiškas dienas edukacinėse ir kitose erdvėse, sporto ir sveikatingumo renginius. | Administracija,  metodinė taryba, socialinė pedagogė , mokytojai, ikimokyklinio ugdymo mokytojai | 2022–2024 m. | ŽI | Kiekvienais metais organizuojamos ne mažiau kaip 5 kultūrinės – pažintinės dienos, skirtos sporto ir sveikatingumo renginiams. Šiose veiklose dalyvauja visa bendruomenė. |
| 4. | Dalyvauti ,,Kultūros paso “ programoje | Administracija,  klasių vadovai | 2022-2024 m. | 1100 Eur per metus | Per metus programoje dalyvauja ne mažiau nei 90 proc. mokinių. Veiklos skatina mokinių pažinimo, kūrybiškumo, komunikavimo, pilietiškumo bei kultūrinių kompetencijų ugdymą. |
| 5. | Dalyvavimas ,,Geros savijautos” programoje | Administracija,  socialinė pedagogė,  klasių vadovai | 2022-2024 m. | Projekto lėšos | Dalyvauja 95 proc. mokinių. Stebima ir vertinama, kaip ugdomi mokinių socialiniai emociniai, bendradarbiavimo bei darbo komandoje įgūdžiai, gilesnis mokinių savęs pažinimas bei gebėjimas reflektuoti, priimti atsakingus sprendimus, stiprinamas vaikų ir jaunuolių psichologinis atsparumas, savivertė bei skatinama jų motyvacija mokytis. |
| **3 uždavinys. Praturtinti ugdymą ir jo aplinkas moderniomis ir gimnazijos poreikius tenkinančiomis priemonėmis.** | | | | | |
| 1. | Atsižvelgiant į gimnazijos kabinetų turtinimo planus atnaujinti ugdymui skirtas priemones (prioritetai: skaitmeninis turinys, virtualios aplinkos, inovatyvumas). | Administracija | 2022–2024 m. | SB, SBVB,  PR | Sukurta mokomųjų kabinetų aprūpinimo priemonėmis duomenų bazė.  Atnaujinama kompiuterių bazė, įsigyjamos interaktyvios, inovatyvios ugdymo priemonės ir panaudojamos ugdymo procese.  Vyks įdomesnis, kokybiškesnis ugdymo procesas, inovatyvūs ugdymo metodai atitiks vaiko amžių, poreikius. Pagal poreikį mokymas keliamas į virtualias mokymosi aplinkas (Google for Education) |
| 2. | Įrengti poilsio vietas mokiniams. Įrengti tyrinėjimų ir atradimų erdvę, kūrybines ir pojūčių lavinimo erdves lauke. | Administracija, metodinė taryba | 2022–2024 m. | SB, SBVB, PR | Atnaujintos poilsio zonos gimnazijos viduje ir įrengtos lauko aplinkoje. |
| **4 uždavinys. Puoselėti senas bei kurti naujas gimnazijos tradicijas.** | | | | | |
| 1. | Organizuoti renginius, konkursus mokykloje,  Kultūrines - pažintines dienas. Dalyvauti rajono ir šalies organizuojamuose projektuose Dalyvauti akcijose ir pilietinėse iniciatyvose. | Administracija,  metodinė taryba,  klasių vadovai,  mokytojai | 2022–2024 m. | ŽI, SB, SBVB, PR | Bus organizuojami įvairūs renginiai, pilietinės akcijos, kultūrinės - pažintinės dienos, skirtos paminėti iškilias istorines datas. Kultūrinių - pažintinių dienų veiklose, akcijose, pilietinės iniciatyvose dalyvaus 95% mokinių ir 100% mokytojų.  Per metus organizuojami 5-6 renginiai ir veiklos, 2-3 projektai, 4-5 akcijos. |
| 3. | Aktyvinti socialinius ryšius mokyklos bendruomenėje. | Administracija,  Gimnazijos taryba,  klasių vadovai | 2022–2024 m. | SB,PR, ŽI. | Gimnazijos bendruomenės nariai dalyvauja vietos bendruomenės, seniūnijos veiklose, projektuose.  Jiems rūpės mokyklos aplinkos, bendruomenės, šalies gerovė ir prisidės ją kuriant. |
| 4. | Plėtoti ir tobulinti bendravimą ir bendradarbiavimą su socialiniais partneriais. | Administracija,  Gimnazijos taryba,  klasių vadovai | 2022–2024 m. | SB, PR, ŽI. | Bus vykdomos įvairios veiklos su socialiniais partneriais, plečiama galimybė lanksčiau ir konstruktyviau bendrauti ir bendradarbiauti už įstaigos ribų, organizuojant įvairius renginius, akcijas, konferencijas, konsultacijas tėvams, pedagogams ir mokiniams. |

Finansavimo šaltiniai : Savivaldybės biudžetas SB ; Valstybės biudžeto specialiosios tikslinės dotacijos lėšos SBVB; Paramos, privačių investuotojų lėšos PR; Žmogiškieji ištekliai ŽI.

**PLANO VYKDYMO STEBĖSENOS SISTEMA**

**Strateginio planavimo grupę sudaro:**

Pirmininkas – gimnazijos direktorius.

Nariai: mokytojai, administracijos nariai.

**Strateginio plano stebėsenos grupę sudaro:**

Pirmininkas – gimnazijos tarybos pirmininkas

Nariai: gimnazijos tarybos nariai

**Plano įgyvendinimo stebėsenos procesas**

Strateginio įstaigos plano stebėsena atliekama viso proceso metu ir visais lygiais.

Strateginio planavimo grupė pristato stebėsenos rezultatus gimnazijos bendruomenei. Tokiu būdu visuomenė turi galimybę stebėti ir vertinti kaip įgyvendinami strateginiai tikslai ir teikti siūlymus bei pageidavimus.

Gimnazijos direktorius stebi ir įvertina, ar gimnazija įgyvendina strateginius tikslus ir programas, ar darbuotojai įvykdė pavestus uždavinius, ar vykdomų programų priemonės yra efektyvios ir atitinkamai patikslina strateginius veiklos planus.

Gimnazijos buhalteris stebi ir analizuoja, ar tinkamai planuojamos ir naudojamos biudžeto lėšos.

Gimnazijos taryba stebi ir analizuoja, ar tinkamai vykdomos programų priemonės, planuojamos ir naudojamos biudžeto lėšos.

**Pagrindinių planinių rodiklių apskaita ir analizė**

Strateginio plano stebėsenos grupė posėdžiauja kartą per metus. Rugpjūčio mėnesį vyksta praeitų metų veiklos ataskaitos analizė, kuri pateikiama gimnazijos bendruomenei visuotiniame bendruomenės susirinkime. Analizės duomenys fiksuojami gimnazijos tarybos protokoluose.

**Plano koregavimas ir pratęsimas**

Strateginio planavimo grupė kiekvienų metų birželio- rugpjūčio mėn. koreguoja pagal poreikį įstaigos strateginį planą.

PRITARTA

Šalčininkų r. Dieveniškių ,,Ryto“ gimnazijos

Gimnazijos tarybos 2021 m. gruodžio 28 d.

posėdžio Nr.V2-05 nutarimu